b'\n_START_ARTICLE_\nColin MacInnes\n_START_SECTION_\nPrimers anys\n_START_PARAGRAPH_\nMacInnes a n\xc3\xa9ixer a Londres. Els seus pares eren el cantant James Campbell McInnes i la novel\xc2\xb7lista Angela Thirkell, qui era la besn\xc3\xa9ta d\'Edward Burne-Jones, artista prerafaelita, i familiar tant de Rudyard Kipling com de Stanley Baldwin. La seva fam\xc3\xadlia es va despla\xc3\xa7ar a Austr\xc3\xa0lia l\'any 1920, i el mateix MacInnes va retornar a Anglaterra el 1930. La major part de la seva infantesa va ser conegut sota el nom de Colin Thirkell, cognom del segon marit de la seva mare, mentre que m\xc3\xa9s endavant va comen\xc3\xa7ar a fer servir McInnes, tot canviant la grafia posteriorment a "MacInnes"._NEWLINE_Des del 1930 fins al 1935 va treballar a Brussel\xc2\xb7les, i despr\xc3\xa9s es va traslladar a Londres per estudiar pintura a la London Polytechnic i la School of Drawing and Painting d\'Euston Road. Cap al final de la seva vida va viure amb Martin Green, el seu editor, i Fiona, l\'esposa d\'aquest, al barri de Fitzrovia, anomenat aquest petit grup la seva fam\xc3\xadlia d\'adopci\xc3\xb3 fins a la seva mort.\n_START_SECTION_\nVida com a escriptor\n_START_PARAGRAPH_\nMacInnes va formar part del cos d\'intel\xc2\xb7lig\xc3\xa8ncia  brit\xc3\xa0nic durant la Segona Guerra Mundial, i va treballar a l\'Alemanya ocupada despr\xc3\xa9s de l\'armistici al continent europeu. Aquest experi\xc3\xa8ncies van influir en l\'escriptura de la seva novel\xc2\xb7la, To the Victors the Spoils. Al cap del seu retorn a Anglaterra va treballar a la BBC Radio fins al moment que es va poder guanyar la vida escrivint._NEWLINE_Va ser autor d\'un seguit de llibres que descriuen la cultura juvenil i de la immigraci\xc3\xb3 a Londres durant la d\xc3\xa8cada del 1950, amb els t\xc3\xadtols City of Spades (1957), Absolute Beginners (1959) i Mr Love & Justice (1960) conegut col\xc2\xb7lectivament com la "trilogia de Londres". Molts dels seus llibres estan ambientats al barri londinenc de Notting Hill, que aleshores era una zona pobra i racialment diversa, on s\'havien establert molts nous immigrants i que va patir els efectes dels disturbis racials de 1958. MacInnes era obertament bisexual  i va descriure temes com la degeneraci\xc3\xb3 urbana, temes racials, bisexualitat, drogues, anarquia i "decad\xc3\xa8ncia"._NEWLINE_Mr Love & Justice tracta de dos personatges, Frank Love i Edward Justice, cap a finals dels 50. Mr Love \xc3\xa9s un proxenete novell; Mr Justice \xc3\xa9s un membre de la policia que acaba de ser transferit al cos de pais\xc3\xa0. Les seves vides acaben per creuar-se.\n_START_SECTION_\nAdaptacions i influ\xc3\xa8ncia\n_START_PARAGRAPH_\nAbsolute Beginners\' va ser adaptada per al cinema el 1986 per Julien Temple. El 2007 una adaptaci\xc3\xb3 teatral signada per Roy Williams es va estrenar al Lyric Theatre de Hammersmith (Londres)._NEWLINE_City of Spades va ser adaptada per Biyi Bandele en forma d\'obra per a r\xc3\xa0dio, dirigida per Toby Swift i retransmesa a BBC Radio 4 el 28 d\'abril de 2011._NEWLINE_City of Spades \xc3\xa9s tamb\xc3\xa9 una can\xc3\xa7\xc3\xb3 del grup d\'Oslo de m\xc3\xbasica folk psicod\xc3\xa8lica iampysencefiction._NEWLINE_El mateix MacInnes apareix com a personatge de la novel\xc2\xb7la de Stewart Home Tainted Love (2005), sobre la contracultura dels 60 i 70._NEWLINE_El disc de Billy Bragg titulat Mr. Love & Justice (2008) extreu el seu t\xc3\xadtol de la novel\xc2\xb7la del mateix nom. El disc anterior de Bragg, England, Half English (2002), tamb\xc3\xa9 \xc3\xa9s un homenatge a un t\xc3\xadtol de MacInnes.'